LĪGUMS PAR GRUPU NODARBĪBU PAR PĀRMAIŅĀM PUSAUDŽU VECUMĀ VADĪŠANU Nr. JUR 2017-03/237

Ādažu novadā 2017.gada 6.martā

**Ādažu novada dome** (turpmāk – Pasūtītājs), reģistrācijas Nr. 90000048472, juridiskā adrese - Gaujas iela 33A, Ādaži, Ādažu novads, LV-2164, kuras vārdā, pamatojoties uz likumu „Par pašvaldībām” un Ādažu novada pašvaldības nolikumu, darbojas domes izpilddirektors Guntis Porietis, no vienas puses, un

**Biedrība “Papardes zieds”** (turpmāk – Izpildītājs) reģistrācijas Nr.40008010971, adrese: Krišjāņa Valdemāra iela 147/k2-47, Rīga, LV-1013, kuras vārdā uz statūtu pamata darbojas valdes priekšsēdētāja Iveta Ķelle, no otras puses,

turpmāk abas kopā sauktas „Puses”, un katra atsevišķi „Puse”, ņemot vērā Izpildītāja piedāvājumu iepirkumā „Garīgās un reproduktīvās veselības veicināšanas pakalpojumi – grupu nodarbību vadīšana” IV.daļā “Grupu nodarbību skolas vecuma bērniem par pārmaiņām pusaudžu vecumā, vadīšana” (iepirkuma identifikācijas Nr.ĀND 2017/12) un Iepirkumu komisijas 2017.gada 27.februāra lēmumu (protokols Nr. 05-30-2017/12-2) par tiesību piešķiršanu slēgt iepirkuma līgumu, noslēdz šādu līgumu (turpmāk –Līgums):

**1. Līguma priekšmets**

1.1. Pasūtītājs uzdod un Izpildītājs apņemas realizēt **grupu nodarbību vadīšanu (turpmāk – Programma) skolas vecuma bērniem par pārmaiņām pusaudžu vecumā,** (turpmāk – Pakalpojums), saskaņā ar iepirkuma noteikumiem, Izpildītāja piedāvājumu iepirkumā (1.pielikums), Līguma noteikumiem, saistošajiem normatīvajiem aktiem un Pasūtītāja pilnvarotās personas dotajiem norādījumiem Līguma izpildes laikā.

1.2. Pakalpojums tiek iepirkts SAM 9.2.4.2. Pasākumi vietējās sabiedrības veselības veicināšanai un slimību profilaksei projekta “Pasākumi vietējās sabiedrības veselības veicināšanai Ādažu novadā” Nr.9.2.4.2/16/I/001 ietvaros, līgums Nr.9.2.4.2/16/I/001.

1.3. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

1.4. Pakalpojuma ietvaros Izpildītājs realizē šādas trīs programmas - grupu nodarbību ciklus:

1.4.1. “Anatomiskās, fizioloģiskās un emocionālās pārmaiņas pusaudža gados, pārmaiņu ietekme uz pusaudzi, personīgās higiēnas ievērošanas nozīme” (turpmāk – Programma Nr.1);

1.4.2. “Es neesmu bērns” (turpmāk – Programma Nr.2);

1.4.3. “Par Tevi, viņu un “tauriņiem” (turpmāk – Programma Nr.3).

1.5. Pakalpojuma sniegšanas termiņš ir no **2017.gada aprīļa līdz decembrim (ieskaitot).**

1.6. Pakalpojuma sniegšanas precīzu laiku Izpildītājs saskaņo ar Pasūtītāja pilnvaroto personu par Programmu Nr.2 un Programmu Nr.3 līdz 24.03.2017., par Programmu Nr.1 - līdz 08.09.2017.

1.7. Pakalpojums sniegšanas vieta: Gaujas iela 30, Ādaži, Ādažu vidusskolas telpās.

**2**. **Līguma termiņš**

2.1. Līgums stājas spēkā, kad to parakstījušas abas Puses, un ir spēkā līdz visu saistību galīgai izpildei, bet ne ilgāk kā līdz 2017.gada 30.decembrim.

**3. Līguma summa, samaksas kārtība un Pakalpojuma pieņemšana**

3.1. Kopējā Līguma summa (turpmāk – Līgumcena), atbilstoši Izpildītāja piedāvājumam iepirkumā, ir **EUR 450,00** (četri simti piecdesmit euro un 00 centi) bez pievienotās vērtības nodokļa (PVN), jo Izpildītājs nav PVN maksātājs.

3.2. Maksa par vienu nodarbību ir **EUR 30.00** (trīsdesmit euro un 00 centi). Vienas nodarbības ilgums ir 90 minūtes.

3.3. Līgumcena ir galīga un ietver izmaksas, kas saistītas ar Pakalpojuma nodrošināšanu, t.sk., izdales materiāli.

3.4. Pasūtītājs veic samaksu par Pakalpojumu 10 darba dienu laikā pēc attiecīgās grupu nodarbību cikla pabeigšanas, pēc Pakalpojuma pieņemšanas–nodošanas akta parakstīšanas un Izpildītāja rēķina saņemšanas.

3.5. Rēķinos obligāti norādāma atsauce uz Līgumu (datums, Nr., projekta nosaukums un Nr.).

3.6. Pēc katras nodarbības Pasūtītāja pilnvarotā persona sagatavo dalībnieku sarakstu, kurā norāda nodarbību datumu un tēmu, piedalījušos dalībnieku vārdu, uzvārdu, personas kodu un kontaktinformāciju. Sarakstu apstiprina Pasūtītāja pilnvarotā persona un lektors.

 **4. Pušu tiesības un pienākumi**

4.1. Izpildītāja tiesības un pienākumi:

4.1.1. sniegt Pakalpojumu atbilstoši Līguma nosacījumiem un Programmai, uzņemoties atbildību par Programmas sagatavošanas un vadīšanas norisi un kvalitāti;

4.1.2. saskaņot ar Pasūtītāju jebkuras izmaiņas, kas radušās Pakalpojuma izpildes gaitā;

4.1.3. divu darba dienu laikā sniegt rakstveida paskaidrojumus, ja Pasūtītājs konstatē neatbilstības Līguma izpildē;

4.1.4. savlaicīgi pieprasīt no Pasūtītāja visu nepieciešamo informāciju un dokumentāciju Pakalpojumu pienācīgai izpildei;

4.1.5. saņemt samaksu par Pakalpojumu, t.sk. arī tad, ja Pasūtītājs nav nodrošinājis grupas dalībnieku komplektāciju Līgumā noteiktajā apjomā;

4.1.7. nodrošināt iepirkumā norādīto lektoru piesaisti;

4.1.8. ne vēlāk kā līdz 24.03.2017. iesniegt izziņu par Programmas Nr.2 un Programmas Nr.3 vadītāju obligāto veselības pārbaudi un līdz 08.09.2017. -par Programmas Nr.1 vadītāju obligāto veselības pārbaudi;

4.1.9. nav tiesīgs nodot pilnīgi vai daļēji Līgumā noteiktās tiesības, pienākumus un saistības citai personai.

4.2. Pasūtītāja tiesības un pienākumi:

4.2.1. nodrošināt Izpildītāju ar telpu Līgumā norādītajā laikā;

4.2.2. nodrošināt nodarbību dalībnieku komplektāciju 20-25 bērnu sastāvā, atbilstoši iepirkumā norādītajam vecumam un nodarbību Programmai;

4.2.3. nodrošināt Izpildītāju ar visu nepieciešamo informāciju Pakalpojuma sniegšanai;

4.2.4. veikt apmaksu par sniegto Pakalpojumu Līgumā noteiktā termiņā un apmērā;

4.2.5. jebkurā laikā pārbaudīt Pakalpojuma sniegšanas gaitu un kvalitāti un informēt Izpildītāju par tā neatbilstību Līgumam un normatīvajos aktos noteiktajiem kvalitātes kritērijiem, iesniedzot pretenziju par konstatētajiem pārkāpumiem;

4.2.6. sastādīt un iesniegt Izpildītājam pretenziju, ja pie Pakalpojuma pieņemšanas atklājas Pakalpojuma nepienācīga izpilde (daļēja izpilde, nepienācīga kvalitāte, izpildes neatbilstība Līguma noteikumiem). Pakalpojuma daļēja izpilde vai neizpilde tiek noformēta ar aktu, ko sastāda Pasūtītāja pilnvarota persona un kas kopā ar pretenziju nekavējoties tiek nosūtīta Izpildītājam.

**5. Nepārvarama vara**

5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

5.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.

5.3. Nepārvaramas varas iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.

**6. Pušu atbildība un strīdu atrisināšana**

6.1. Par Pakalpojumu neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma nosacījumiem.

6.2. Par Pakalpojumu daļēju izpildi vai neizpildi, ja par to no Pasūtītāja saņemta rakstveida pretenzija, Izpildītājs maksā Pasūtītājam līgumsodu EUR 30,00 (trīsdesmit euro) apmērā par katru gadījumu 7 dienu laikā pēc Pasūtītāja rakstiskas pretenzijas saņemšanas, bet kopumā ne vairāk kā 10% no Līgumcenas.

6.3. Ja Pasūtītājs kavē rēķina apmaksu vairāk par 7 darba dienām, tas maksā Izpildītājam līgumsodu 0,1 % apmērā no rēķina summas par katru nokavēto rēķina samaksas termiņa dienu, bet ne vairāk kā 10% no Līgumcenas.

6.4. Līgumsods neatbrīvo Puses no saistību pienācīgas izpildes.

6.5. Līgums var tikt izbeigts, Pusēm par to rakstiski vienojoties.

* 1. Pasūtītājam ir tiesības vienpusēji lauzt Līgumu, paziņojot par to Izpildītājam piecu darba dienu laikā, ja Pakalpojums netiek sniegts kvalitatīvi un Izpildītājam iesniegtas vairāk kā 2 pretenzijas par nekvalitatīvi sniegto Pakalpojumu saskaņā ar 4.2.5. punktu vai Izpildītājs nav iesniedzis 4.1.8. punktā norādīto izziņu.
	2. Līguma laušanas gadījumā Puses sastāda aktu par faktiski veikta Pakalpojuma apjomu un to vērtību. Pasūtītājs pieņem Pakalpojumu tādā apjomā, kādā tās ir veikts atbilstoši Līguma nosacījumiem. Izdarot samaksu, Pasūtītājs ir tiesīgs ieturēt aprēķināto līgumsodu, pamatojoties uz Pušu parakstītu aktu par līgumsoda aprēķinu.

6.8. Visi strīdi un nesaskaņas starp Pusēm tiek atrisināti savstarpējā sarunu ceļā, bet, ja vienošanās netiek panākta, tad strīdi tiek risināti Latvijas Republikas likumdošanā noteiktā kārtībā.

6.9. Puses apņemas neizpaust citām personām konfidenciāla rakstura informāciju, kas izpildot Līguma noteikumus, ir nonākusi viņu rīcībā. Šis noteikums neattiecas uz brīvi pieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.

6.10. Pilnvarotā persona, kas organizēs Pasūtītājam noteikto pienākumu izpildi, veiks Līguma izpildes kontroli un dokumentu parakstīšanu, ir Ādažu vidusskolas direktora vietniece izglītības jomā audzināšanas darbā Anita Milanceja (t. 67996248, e-pasts anita@adazi.tl.lv). Pilnvarotajai personai jāpilda pienākumi, kas noteikti Ādažu novada domes iekšējo noteikumu „Dokumentu aprites kārtība Ādažu novada pašvaldībā” 107.punktā, t.sk., nekavējoties jāziņo Izpildītājam par Izpildītājam pielīgto saistību nepienācīgu izpildi un tai nav tiesību pieņemt lēmumus vai dot Izpildītājam norādījumus par Līgumā noteikto termiņu, līgumsummas, cenas vai citu nosacījumu izmaiņām.

6.11. Atbildīgā persona par projekta SAM 9.2.4.2. Pasākumi vietējās sabiedrības veselības veicināšanai un slimību profilaksei projekta “Pasākumi vietējās sabiedrības veselības veicināšanai Ādažu novadā” Nr.9.2.4.2/16/I/001 ietvaros ir Attīstības un investīciju daļas projektu vadītāja Sanda Kaša, tel. 67996086, e-pasts sanda.kasa@adazi.lv.

6.12. Atbildīgā persona par Līguma izpildes kontroli no Izpildītāja puses ir Projekta vadītāja Ilze Bandere t. 67212700, e -pasts ilze@papardeszieds.lv.

6.13. Līgums sastādīts 3 eksemplāros, ar vienādu juridisku spēku, no kuriem divi glabājas pie Pasūtītāja, bet viens - pie Izpildītāja.

6.14. Līgumam ir viens pielikums - Izpildītāja piedāvājums, uz 24 lp.;

|  |  |
| --- | --- |
| **IZPILDĪTĀJS:****Biedrība “Papardes zieds”**Reģ. Nr. 400008010971 Adrese: Kr.Valdemāra 147/k2-47, Rīga, LV-1013Banka: A/S SwedbankaKods: HABAL LV22n/k: LV31HABA0551002165081tālr.67212700info@papardeszieds.lv \_\_\_ \_\_\_\_\_\_\_\_\_\_\_\_\_\_I. ĶelleValdes priekšsēdētāja   | **PASŪTĪTĀJS:****Ādažu novada dome**Reģ. Nr.90000048472Adrese: Gaujas iela 33A, Ādaži, LV-2164Banka: Valsts kasekods: TRELLV22n/k: LV91TREL9802419020000 \_\_\_\_\_\_\_\_\_\_\_ G. Porietis Izpilddirektors  |